4 vas vir miljoene rande se onwettige perlemoen | Netwerk24
Speurhoof wil nog nie praat ná haar man in kaping sterf
Die polisie wou Woensdag geen inligting gee oor die skietdood van die man van 'n speurhoof in 'n kaping die naweek in Springs aan die Oos-Rand nie.
Groot beloning ná skietdood van 2 ANC-raadslede
Die polisie in Limpopo het 'n beloning van 'n kwartmiljoenrand uitgeloof vir inligting wat kan lei tot die inhegtenisneming van die moordenaar(s) van twee ANC-raadslede van die Mogalakwena-munisipaliteit in Mokopane (Potgietersrus) in Limpopo.
Niemand nog aangekeer vir polisieman se moord
Die polisie het nog geen deurbraak gemaak in hul ondersoek na die skietdood van 'n polisiekaptein in Port Elizabeth nie.
WB-koors: Japan-truie uitverkoop
Rugbykoors het die gasheerland van die Wêreldbeker-toernooi beetgepak en tot 'n skaarsste van Japanse ondersteunerstruie aanleiding gegee.
Swys kry groot lof by Ackers
Die man onder wie Swys de Bruin met onderskeiding by die Leeus gedien het, Johan Ackermann, het hom vandeesweek uit Gloucester in Engeland groot lof toegeswaai.
Beurtkrag: Kaapstad nie so swaar getref
Kaapstad sal nie die volle impak van Eskom se fase 2-beurtkrag Woensdag voel nie.
Solidariteit: 4NR nié rede vir werkverliese
Dis die regering self wat werk vernietig, nié die vierde nywerheidsrevolusie nie, sê dié vakbond.
SAID samel tot R140 mjd. te min belasting in
'n Tekort van R50 miljard in belastinginvordering vir die lopende boekjaar, of in die ergste scenario selfs R140 miljard, word deur belastingkenners verwag.
Sit my as in 'n peperbottel
Daar is deesdae allerhande dinge wat jy met 'n geliefde se as kan doen ná hul dood. Dit het Erla-Mari Diedericks laat wonder wat eendag met haar as gedoen kan word.
Michelin-sjef: 'Ek mis my land die heeltyd'
Op 31 is super-sjef Jean Delport se Restaurant Interlude ná net nege maande met 'n Michelin-ster bekroon. En dit nadat hy nooit in sy geboorteland een van die pryse kon kry waarna hy so gesmag het nie. Willemien Brümmer het met hom gesels.
Droogtekalf is in die put
Die Suid-Afrikaanse bevolking neem jaarliks toe.
Violis (16) het nie groot musiekpryse verwag
Die tienerviolis Jordan Brooks glimlag die afgelope paar dae van oor tot oor nadat hy Saterdag in Kaapstad as die wenner van die 35ste Nasionale Jeugmusiekkompetisie aangewys is.
Jennifer Aniston 'breek' Instagram met dié foto
Jennifer Aniston het sommer met die intrapslag die internet "gebreek" nadat sy Dinsdag 'n Instagram-rekening geskep het en 'n selfie van haar saam met haar Friends-medesterre geplaas het.
4 vas vir miljoene rande se onwettige perlemoen
Deur Warda Meyer 17 Julie 2019 20:52
Die perlemoen wat in kartondose in die voertuie gekry is.
Van die perlemoen waarop daar beslag gelê is.
Lede van die Wes-Kaapse blitspatrollie het vier buitelanders in hegtenis geneem vir die besit van miljoene rande se onwettige perlemoen wat Dinsdag by 'n perseel in Milnerton gekry is.
Kapt. Frederick van Wyk, Wes-Kaapse polisiewoordvoerder, sê lede het inligting opgevolg dat daar 'n onwettige perlemoenverwerkingsfabriek by 'n pakhuis in Montaguerylaan bedryf word.
Volgens Van Wyk het die lede 'n Mercedes-Benz Sprinter-paneelwa en 'n Chevrolet met kartondose vol gedroogde perlemoen gekry. Die polisie het ook 'n tweede perseel deursoek en perlemoen in masjiene gekry wat in die proses was om uitgedroog te word.
"Daar is beslag gelê op meer as 19 000 uitgedroogde perlemoen, meer as 5 000 nat perlemoen, bykans R180 000 se kontant en twee voertuie."
Van Wyk sê die verdagtes – onderskeidelik 45, 50, 54 en 56 jaar oud – is ingevolge die Wet op Lewende Mariene Hulpbronne aangekla en sal binnekort in die landdroshof in Kaapstad verskyn.